**VZOREC POGODBE O SOFINANCIRANJU IZVEDBE**

**PROGRAMOV IN PROJEKTOV ZA MLADE V LETU 2025**

OBČINA RADOVLJICA, Gorenjska cesta 19, 4240 Radovljica, matična številka: 5883466000, ID številka za DDV: SI 67759076, ki jo zastopa župan Ciril Globočnik, (v nadaljnjem besedilu: občina)

in

(naziv izvajalca) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(naslov izvajalca) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (kraj) \_\_\_\_\_\_\_\_\_\_\_\_\_\_\_\_\_\_\_\_\_,

matična številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ki ga zastopa (odgovorna oseba) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

skleneta naslednjo:

**P O G O D B O**

**O SOFINANCIRANJU IZVEDBE PROGRAMOV IN PROJEKTOV**

**ZA MLADE V OBČINI RADOVLJICA V LETU 2025**

**1. člen**

Pogodbeni stranki uvodoma ugotavljata, da:

* je Občinski svet Občine Radovljica sprejel Odlok o proračunu Občine Radovljica za leto 2025 (DN UO, št. 323/2024),
* je občina dne 18. 2. 2025 v Deželnih novicah objavila obvestilo o Javnem razpisu za sofinanciranje programov in projektov za mlade v občini Radovljica v letu 2025,
* je izvajalec prejel odločbo o sofinanciranju izvedbe programa in/ali projektov za mlade št. 41040-000\_\_/2025-\_\_, ki je dne \_\_\_\_\_\_\_\_\_\_\_ postala dokončna,
* je vloga izvajalca za sofinanciranje izvedbe programov/projektov za mlade na Javni razpis za sofinanciranje izvedbe programov in projektov za mlade v letu 2025 sestavni del te pogodbe.

**2. člen**

Predmet te pogodbe je namensko sofinanciranje izvedbe programov/projektov za mlade, ki jih izvaja izvajalec v letu 2025 na podlagi Javnega razpisa za sofinanciranje izvedbe programov in projektov za mlade v občini Radovljica v letu 2025.

**3. člen**

Pogodbeni stranki sta soglasni, da se izvajalcu v letu 2025 dodelijo sredstva za izvedbo programa/projektov v višini:

PROGRAM

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_ EUR |

PROJEKTI

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ EUR |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ EUR |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ EUR |

Občina bo sredstva nakazala na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_ banki.

Občina bo odobrena sredstva za sofinanciranje ***programa*** nakazala v dveh obrokih, in sicer prvi obrok v višini 40% odobrenih sredstev in drugi obrok v višini 60% odobrenih sredstev. Prvi obrok bo izvajalcu nakazan v 15 dneh po podpisu pogodbe. Drugi obrok bo izvajalcu nakazan v 15 dneh na podlagi zahtevka, ki ga mora posredovati občini najkasneje do 12. 12. 2025.

Občina bo odobrena sredstva za sofinanciranje ***projektov*** nakazala v 15 dneh, na podlagi zahtevka, ki ga mora izvajalec posredovati občini najkasneje do 12. 12. 2025. Za neizvedene projekte se sredstva ne nakažejo.

Plačilni rok za nakazilo sredstev na podlagi zahtevka začne teči naslednji dan po prejemu listine, ki je podlaga za izplačilo.

Sredstva za sofinanciranje mladinskih programov in projektov so zagotovljena na proračunski postavki 49274 – Mladinski in študentski programi.

**4. člen**

Izvajalec se zavezuje, da bo:

* program izvedel v letu 2025, projekt(e) pa najkasneje do 10. 12. 2025,
* sredstva, ki so dana s to pogodbo, porabil namensko za sofinanciranje izvedbe programa/projekta za mlade v skladu z opisom vsebine ob prijavi na razpis oddane razpisne dokumentacije in to v letu 2025,
* v primeru, da v okviru sofinanciranega programa/projekta uporablja različna pisna gradiva, izdela pisne ali elektronske publikacije (katalogi, brošure, zloženke, vabila, spletne strani, informacijske table ipd.), vse označil z navedbo, da je program/projekt sofinancirala Občina Radovljica in z grbom Občine Radovljica ter dokazilo posredovati Občini Radovljica,
* posredoval na e-naslov [karmen.korosec@radovljica.si](mailto:karmen.korosec@radovljica.si) vabilo/obvestilo z najavo projekta,
* omogočil nadzor izvajanja programa/projekta za mlade ter porabe sredstev pooblaščenim osebam občine,
* kot upravičen strošek uveljavljal le račune, vezane na izvedbo programa/projekta, in se glasijo na izvajalca progama/projekta,
* posredoval občini najkasneje do 12. 12. 2025 zahtevek na obrazcu, ki je del razpisne dokumentacije,
* posredoval občini končno poročilo o izvedenem programu/projektu v letu 2025 najkasneje do 31. 1. 2026, na obrazcu, ki je del razpisne dokumentacije.

Če občina ugotovi, da je potrebno vsebinsko in finančno poročilo dopolniti, določi izvajalcu 8-dnevni rok, v katerem mora le-ta predložiti dopolnjeno poročilo.

V kolikor izvajalec ne dostavi poročila o izvedbi programa/projekta v pogodbenem ali v pozivu za dopolnitev določenem roku, občina lahko odstopi od pogodbe in zahteva vračilo že nakazanih sredstev. Izvajalec tudi ne more kandidirati na javni razpis za sofinanciranje programov in projektov za mlade v občini Radovljica za naslednje leto.

Občina ima pravico, izvajalec pa ji izrecno dovoljuje:

* izvajati nadzor nad dogovorjenim obsegom in kakovostjo izvedenega programa/projekta, opravljenih storitev oz. del,
* izvajati nadzor nad namensko porabo javnih sredstev,
* pregledovati in zahtevati dokumentacijo, ki se nanaša na izvajanje pogodbenih obveznosti.

Proračunski nadzor nad racionalno in namensko uporabo sredstev, razporejenih s proračunom, opravljata referat, pristojen za finance, in oddelek za družbene dejavnosti občinske uprave Občine Radovljica.

**5. člen**

Občina in izvajalec se dogovorita, da bosta izvajanje programa in/ali projektov iz 3. člena te pogodbe spremljala in nadzirala:

* na strani občine: Karmen Korošec,
* na strani izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V imenu občine ima njegov pooblaščeni predstavnik pravico nadzora nad potekom programa/projekta in nad namensko porabo dodeljenih sredstev proračuna Občine Radovljica z vpogledom v dokumentacijo in obračun stroškov izvajalca v zvezi z izvedbo programa/projekta, ki je predmet te pogodbe, izvajalec pa mu je dolžan to omogočiti.

V kolikor izvajalec ne omogoči nadzora iz 2. odstavka tega člena ali se ugotovi nenamenska poraba sredstev, je izvajalec dolžan vrniti vsa že nakazana proračunska sredstva občine skupaj z zakonitimi zamudnimi obrestmi od dneva prejetja sredstev do dneva vračila.

Izvajalec je prav tako dolžan vrniti sredstva, v kolikor se iz vsebinskega in finančnega poročila ugotovi, da niso bila dosežena merila za ocenjevanje programa/projekta, ki jih je izvajalec navedel v vlogi na razpis. Vloga se ponovno točkuje glede na doseganje meril po podatkih iz poročila, izvajalec pa je dolžan vrniti preveč izplačana proračunska sredstva občine skupaj z zakonitimi zamudnimi obrestmi od dneva prejetja sredstev do dneva vračila.

Če izvajalec ne vrne nenamensko porabljenih sredstev ali preveč izplačanih sredstev do roka, ki ga postavi občina, se šteje, da ne izpolnjuje razpisnih pogojev pri naslednjem razpisu.

**6. člen**

Izvajalec je dolžan med potekom izvajanja programa/projekta nemudoma pisno obvestiti občino, če nastopijo okoliščine, ki utegnejo vplivati na nezmožnost vsebinske ali časovne izvedbe programa/projekta ter predlagati ustrezno spremembo pogodbe. Vse spremembe te pogodbe se dogovorijo v pisnem dodatku k tej pogodbi.

**7. člen**

Pogodbeni stranki sta soglasni, da je pogodbo mogoče razdreti pred potekom roka, in sicer:

* sporazumno (enomesečni odpovedni rok),
* enostransko, v primeru, da izvajalec krši določila te pogodbe ali občina ugotovi, da so bila izvajalcu sredstva dodeljena na podlagi neresničnih podatkov.

V primeru razdora pogodbe, je izvajalec dolžan občini povrniti vsa prejeta sredstva skupaj z zakonitimi zamudnimi obrestmi od dneva prejema sredstev do vračila.

**8. člen**

Pogodba je sklenjena za določen čas, in sicer do 31. 3. 2026.

**9. člen**

Pogodbeni stranki izjavljata, da sta seznanjeni z določili Zakona o integriteti in preprečevanju korupcije, kjer je med drugim določeno, da je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije javnega sektorja obljubi ali dá kakšno dovoljeno korist za pridobitev posla, za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa iz javnega sektorja, drugi pogodbeni stranki ali njenemu predstavniku, zastopniku ali posredniku, nična.

Pogodbene stranke bodo v primeru ugotovitve o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov, glede njegovega domnevnega nastanka, pričele z ugotavljanjem pogojev ničnosti pogodbe iz prejšnjega odstavka oziroma z drugimi ukrepi v skladu s predpisi Republike Slovenije.

**10. člen**

Pogodbeni stranki sta soglasni, da bosta morebitne spore reševali sporazumno, v nasprotnem primeru pa je za reševanje sporov pristojno Okrajno sodišče v Radovljici.

**11. člen**

Ta pogodba je sestavljena v treh enakih izvodih, od katerih dva izvoda prejme občina, en izvod pa izvajalec. Pogodba prične veljati, ko jo podpišeta obe pogodbeni stranki.

Številka: \_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_

Izvajalec: \_\_\_\_\_\_\_\_\_\_\_\_\_\_\_\_\_\_\_\_ Občina Radovljica

Zakoniti zastopnik Župan

Ciril Globočnik

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

*Žig*